
Editorial 

L’hem ballat i la ballarem 

Després de 30 dies de gresca, podem dir, plens d‘eufòria i cansament 
muscular, que la Festa Major 84, ja Vhem ballat. Nosaltres, a diferèn- 
cia dels bons amics de Gràcia, no ens conformem amb una setmana o 
deu dies . La nostra Festa Major, amb la incorporació de nous carrers, és 
la més llarga de totes les festes majors que es fan i es desfan. Una mica més, 
i empalmem amb la del 85, però ja se sap que aquest barri és diferent . 
Com és diferent també el tracte que s‘ha rebut per part de V Ajuntament. 
Les Comissions de Festes, que ben aviat canviaran de nom i s ‘anomenaran 
Comissions de Fes-t 'ho Com Puguis, han posat el crit al cel pels pocs diners 
rebuts i per lapoca col·laboració en temes tan greus com el de la seguretat 
ciutadana. Però fins i tot sense diners ni policia, hem tingut les festes al 
carer. La gent s‘ha divertit i això és el que més importa. Nosaltres, com a 
revista, vam contribuir amb el nostre granet de sorra tot retransmetent en 
directe els dies 24 i 31 d‘agost, a través de ràdio Avui de Barcelona, el 
programa especial “Trenc d‘ Alba— Festes de Sants . Amb el record 
d'aquells dies d ‘animació, ja podem dir que, entre tots, la vam ballar... 


I la ballarem. La ballarem amb la inauguració oficial de Cotxeres la dar- 
rera setmana de setembre. Després de dos anys d'espera, el Centre Cí- 
vic de Cotxeres ja serà oficial. Ara que el barri ha oblidat la duris sima 
polèmica viscuda entre Centre Cívic i Entitats, la inauguració d'aquest 
“Super-Centre Cívic ” és el primer pas per demostrar als veïns que tot això 
pot funcionar. Des de l'exterior. Cotxeres sembla encara el Palau de 
Schònbrunn o el Museu del Louvre; des de l'interior, els responsables han 
de demostrar que aquestes instal·lacions s'han de fer servir fins a l'es- 
gotament. Cotxeres té l'oportunitat (oportunitat històrica) de reanimar 
la vida cultural d 'una zona que va gairebé més enllà del barri de Sants. 
Si Cotxeres vol, d'aquí a pocs mesos la ballarem. 

Quan es parla d'una festa major, a 
tots ens ve a la memòria allò tan 
bonic d'un carrer vestit de gala, els 
vei'ns entisiasmats que s'han mudat 
amb el vestit dels diumenges, cria- 
tures que salten i corren pels carrers, 
llums encesos a totes les finestres, 
i un gran xivarri. I si bé tot això és 
veritat, en el veritable esperit de les 
festes també h i ha el revés de la mo- 
neda. D'això, poc se'n parla, sempre 
és preferible ensenyar la part bonica 
i amagar la lletja, parò nosaltres cre- 
iem que tothom té dret a saber les 
dues parts d'allò que és el més 
important per al seu barri. 




H·N·N·M·r 


IRIS 


CURA 


Sastreria, Camiseria, 
Gèneres de Punt 


CREU COBERTA, 112 
tel. 431.67.99 



En més d'un carrer, es varen voler 
comparar amb les fetes a d'altres bar- 
ris i, deixant de banda allò de "les 
comparacions són odioses", hem de 
tenir en compte que en d'altres bar- 
ris, les festes es fan unitàriament i 
totes al mateix temps. Al nostre 
barri, es fan en uns dies especí- 
fics per a cada carrer i no tenen una 
relació entre elles. Es més, hi ha car- 
rers que, fins i tot, tenen dues fes- 
tes diferents: una a la part de dalt 
i l'altra a la part de baix, i una és 
millor que l'altra. Per altra banda, 
això comporta que un mateix grup 
sigui cridat per dues festes diferents 
en el mateix dia, amb poca diferèn- 
cia de temps i no pugui ser puntual 
en la seva segona actuació. 

Els problemes de les comissions de 
festes dels diferent carrers i el fet 
que no arribessin a posar-se d'acord, 
va impossibilitar portar a terme una 
de les propostes que tenien els Dia- 
bles de Sants. Així ens ho explicava 
un dels seus components: 

—Nosaltres hem participat en un 
toal de cinc carrers d'aquí el barri 
de Sants, parò hi veiem un petit 
problema: cada carrer del barri or- 
ganitza la seva festa. El nostre pro- 
pòsit era el de fer una actuació con- 
junta a tot el barri; és a dir, fer un 
cercavila que passés per tots els car- 
rers que estan guarnits i fan Festa 
Major. El que passa és que pro- 
blemes de les comissions de festes 
de cada carrer ens ho han impossi- 
bilitat, perquè no han aconseguit 
posar-se d'acord. Aleshores, el mà- 
xim que hem aconseguit és que 
l'últim dia de Festa Major, organit- 
zin una cercavila que anirà de la 
Plaça de Màlaga fins a la plaça de 
l'estació de Sants. 


Per altre cantó, les comissions de 
festes deien que no els havia costat 
gran feina fer aquests actes. Es 
clar, el que els costava era posar- 




se d'acord entre ells. Pretenien que, 
gairebé amb els mateixos diners a 
repartir, però amb el doble de car- 
rers que l'any passat, el Consell els 
donés més quantitat de la que varen 
rebre. Això també va ser un dels 
afers que varen tractar. El senyor 
Sisquella ens explicava així la posi- 
ció de l'Ajuntament: 

L'opinió de l'Ajuntament respecte 
de les festes majors és que qualsevol 
manifestació popular a nivell de 
carrer és mo.t important. Això sí, 
hi ha hagut algun problema... 


Es a dir: els uns donen la culpa als 
altres, aquests les accepten, però 
passen la pilota a un tercer. Tot 
això provoca que les festes no sur- 
tin tan bé com podrien sortir. 

Esperem que això, si més no, ser- 
veixi perquè les properes festes ma- 
jors es facin amb una mica més d'u- 
nitat per part de les comissions de 
festes dels diferents carrers, i que 
hi hagi menys problemes. Fins l'any 
que ve. 


Núria 

Reportatge 



Sants : De vila independent . .. 


. . . a barri de Barcelona 


La capital catalana, que maldava des de mitjans del segle XIX per con- de la indústria en el seu territori 

vertir-se en una gran ciutat europea, s'annexionà en 1897 (amb altres que era de poc més de sis quilò 

cinc pobles de les seves rodalies) la vila de Sants. Aquest municipi, que va metres quadrats, 

arribar a la independència a començaments del segle XVI II, va conèixer. Els tallers i prats d'indianes s'inj 
des de finals d'aquesta centúria, un desenvolupament urbà i industrial crementen d una forma considera- 

que la col·locà al capdavant de les viles del pia barcelonès. Les reaccions ble, representant una xifra de més 

antiagregacionistes, que tingueren un gran ressò entre els sectors obrers i de 200 a la primera dècada del 1 800. 

populars de Sants, foren absents en alguns comerciants i industrials que. El creixement de la vila s'accentua 

d'antuvi, pretenien una unió pactada amb la gran urbs. des de 1790, any en què s obre la 

carretera reial de Madrid, converti- 
da en carrer (avui de Sants) entre la 
Creu Coberta i Collblanc. Aques: 
esdeveniment dóna lloc a la cons- 
trucció de cases a banda i banda dej 
la nova via, que ja de bon comenJ 
çament tingué una gran circulació 
en ambdues direccions i propicià 
l'aparició de nombrosos magatzems 
i hostals. Malgrat tot, les comunica- 
cions entre la capital i el municipil 
de Sants serien ben deficients fins 
entrada la passada centúria. 

L'any 1855, ja creat el barri 
d'Hostafrancs, i quan tot just co- 
mença la urbanització de La BorJI 
deta, s'inaugura el ferrocarril a Mar- 
torell i Molins de Rei i s'instal-len· 
dues estacions a la vila, que ja 
compta amb més de 6.000 hab -B 
tants. Paral·lelament, té lloc la pr I 
mera vaga general a Catalunya, ambl 
un particular ressò al Vapor VellB 
fàbrica que havia fundat l'industriaB 
Joan Güell a Sants uns anys abans. 1 


L’impuls demogràfic 

Arribat a la independència a co- 
mençaments del segle XVI 1 1 , com la 
major part dels pobles del pla de 
Barcelona, el municipi de Sants esta- 
va delimitat per Les Corts (fins el Al llarg d'un segle i mig d'autonc- 
1836 dins el territori de Sarrià), mia municipal, el poble havia incre- 

L'Hospitalet, Barcelona i el mar. El mentat en quinze vegades la seva 

caràcter eminentment rural de la població, i el creixement indústria’ 

població començà a transformar-se (com altres poblacions del pla) 

en aquesta centúria amb l'aparició havia estat espectacular. Així, els 


El nucli vell del barri de Sants es 
forma a l'entorn de l'església de 
Santa Maria, de l'existència de la 
qual se'n té constància en el segle 
XI. Les primeres dades sobre els ha- 
bitants de la vila, són de mitjans del 
segle XIV i donen una xifra d'unes 
dues-centes persones, ocupades 
majoritàriament en les feines agrí- 
coles. 

prats d'indianes anaven donant pas 
als fusos i als telers mecànics, i 
ja des de l'any 1819, funcionava la 
fàbrica de productes químics S.A. 
Cros. 

Aquest impuls econòmic fa que la 
vila es converteixi en un centre d'a- 
tracció d'una altra gent, vinguda 
principalment de la resta del Prin- 
cipat, i que ja el 1849, any d'inau- 
guració de l'Espanya Industrial (en 
terrenys d'Hostafrancs), representa- 
ven més del vint per cent del total 
dels habitants. 

L'activa presència del sector obrer 
a Sants, afavoreix que aquesta lo- 
calitat sigui present d'una forma 
destacada en aquells moviments so- 
cials que es produeixen al llarg de 
la segona meitat del segle passat. 
L'any 1872, la vila compta amb la 
tercera federació en importància de 
l 'Al T (darrere Barcelona i Alcoi) i 
pel que fa al nombre d'afiliats, més 
de tres-cents mil. 


Un municipi obrerista 


El poble viu diverses vagues des 
de començaments de la dècada dels 
setanta, tenint lloc en les jornades 
de lluita del primer de maig de 
1890 ("La Espana Industrial" va 
romandre aturada durant una setma- 
na) la conquesta, per part dels pale- 
tes, de la jornada de vuit hores. 
Aquesta millora laboral afectarà 
també els altres indrets del pla bar- 
celonès. 

A partir de 1880, s'inicià el desen- 
volupament del barri de La Borde- 
ta, tot just quan s" insta l-la en 
aquest indret, procedent de Les 
Corts, la fàbrica de Can Bat I Ió. 
Això significarà el trasvàs a la in- 
dústria de certs sectors ocupats en 
l'agricultura. En aquesta dècada 
—any 1883—, el municipi santsenc 


decideix entrar a formar part de 
Barcelona, donant pas a una unió 
que duraria poc més d'un any i que 
s'hauria de rescindir davant el 
descontentament popular de la vila, 
així com de les altres poblacions 
del pla. 

Aquest descontentament es veuria 
afermat en la gran manifestació de 
tots els municipis de les rodalies de 
la capital l'any 1889 contra els 
desitjós annexionistes de la gran 
urbs, cada vegada més forts. En 
aquest acte, Sants participaria d'una 
forma rellevant. Poc abans, va ser 
oberta la Gran Via fins a Creu Co- 
berta, i el 1894, el Paral·lel arriba 
fins a Plaça Espanya. Aquests dos 
fets representen una millora en lés 
comunicacions de la vila (així com 
d'Hostafrancs i La Bordeta, barris 
d'una forta implantació industrial) 
amb Barcelona. 

La veritat, però, és que l'obertura 
de la Gran Via es realitzà a costa 
d'uns terrenys del municipi sant- 
senc. Ja des de l'Exposició Universal 
de 1888, la capital catalana es mos- 
trava cada cop més expansiva i més 
determinada a extendre els seus lí- 
mits a base d'annexionar-se les viles 
que l'envoltaven, amb la idea de 
crear la Gran Barcelona que abastés 
del Llobregat al Besòs. 


La lluita per conservar 
l’autonomia 


L'esperit antiagregacionista es man- 
tindria tothora a Sants, així ho re- 
marcava el Diario de Barcelona de 
data 14 d'abril de 1897, assenyalant 
que "En reunión celebrada hace 
pocos dias en el vecino pueblo de 
Sants, se acordo invitar a los gremios 
a que se reunieran separadamente 
para manifestar su parecer acerca 
del proyecto de agregación a Bar- 
celona.,. Y se acordó incoar un 
expediente contra la misma, asi 
como ponerse de acuerdo con las 
otras entidades antiagregacionistas 
de los demàs pueblos del llano para 
trabajar en el mismo sentido . " 

Al mateix temps, en aquesta reunió 
es protestava contra la suposició 
que existís a la vila una Junta de 

Defensa. Aquesta entitat havia ma- 
nifestat pocs dies abans al batlle 
barcelonès la necessitat de l'annexió. 

En el barri veí de la capital, Hosta- 
francs, va haver-hi intents de- sepa- 
rar-se de la gran urbs al llarg de tota 
la meitat de segle, tal com ho va fer 
Gràcia el 1850. Malgrat tot, els in- 
tents de segregar-se no van reeixir, 
i en el moment en què Sants, po- 
blació amb la qual acabà per con- 
fondre's, es debatia per mantenir 
l'autonomia, iot esforç va desapa- 
rèixer per la precipitació dels fets. 

Davant les manifestacions de la 
Junta de Defensa, la publicació de 
la vila, El Noticiero de Sans, de 
10 d'abril, criticava l'actitud 
d'aquell sector apuntant: "En 

efecto, los eternos sediciosos de la 
Junta de Defensa se han declarado 
agregacionistas, importàndoles poco 
las bases, hasta hoy ignoradas, bajo 
las cuales la vecina urbe ha de ab- 
sorber poblaciones. No quiere decir 
esto que nosotros seamos enemigos 
de la agregación, no quiere decir 
esto que a ella nos opongamos en 
absoluto, lo que queremos signifi- 
car es que proyectos que hasta tal 
punto afectan el modo de ser de 
las poblaciones, no deben ser acep- 
tados a tontas ni a locas . 


L'agregació arribà, però innexora- 
blement-, a través d'un decret de 
data 20 d'abril de 1897, que, a 
més de Sants, incloía Sant Andreu, 
Sant Martí de Provençals, Gràcia, 
Les Corts i Sant Gervasi. Horta i 
Sarrià serien annexionades ja en 
aquesta centúria. 

La mateixa publicació santsenca, 
un cop ja realitzada la fusió de la 
vila (que ja comptava el 1897 amb 
més de vint mil habitants) amb 
Barcelona, remarcava en data 15 de 
maig, en un article aparegut sota el 
títol de "Nuestro Propósito": 
"Nuestros lectores saben que 
hemos sido partidarios de* la 
agregación en tanto que hemos 
entendido que con ello seguíamos 
la marc ha progresiva del siglo que 
tiende a la formación de grandes 
capitales... Es preciso que los 
pueblos agregados no queden re- 
legados a la categoria de barrios 
extremos a los cuales no alcancen 
los paternales desvelos de la admi- 
nistración. Sans (sic) ha dejado de 
ser un pueblo para formar parte del 
distrito 7 de Barcelona. Nos han 
hermanado con un barrio de la ca- 
pital, con Hostafrancs y con Las 
Corts. Àhora combatiremos por los 
intereses del distrito." 


De les expectatives, 
a l’aferrissada oposició 
antiagregacionista 

Aquest to comciiiador, que porta 
el Noticiero de Sans a assenyalar la 
necessitat de passar de l'entusiasme 
de la lluita al dessapassionament en 
haver-se consumat l'annexió, canvia 
radicalment ian sols un mes més 
tard. Així, a l'edició del 26 de juny, 
a més de queixar-se de la campanya 
dels diaris de la capital acusant de 
corrupció les viles del pla, el diari 
remarca: " Desgraciadamente no te- 
nemos por ahora para que congratu- 
larnos de la agregación. Todos los 
síntomas, todos los propósitos, 
todas las noticias que recibimos son 
pesimistas para la suerte de los 
pueblos agregados." | clou amb una 
crida: "Si en los pueblos suprimi- 
dos existiese un resto de energia, 
seria ocasión de levantar la mas 
enèrgica protesta contra una agre- 
gación que lejos de reportarnos ven- 
taja alguna nos lleva a hacernos 
solidarios de la bancarrota con que 
se halla amenazada la capital del 
Principado . ' ' 

L'esperit que es vivia entre un sec- 
tor majoritari de la vila de Sants, 
queda reflectit en el següent parà- 
graf: "Triste derecho el del pataleo, 
pero en es te moment o es el único 
que le queda a este pueblo. Una 
cosa, sin embargo, tenemos que 
agradecer al Ayuntamiento de Bar- 
celona, Y es la franqueza con que 
ha obrado desde un principio; la 
frescura con que nos ha clavado la 
puntilla y el desenfado con que nos 
aplica la ley del conquistador . " 

L'agregació a Barcelona no va sig- 
nificar la total separació entre Sants 
i La Bordeta per un cantó, i Hosta- 
francs, per l'altre, si més no pel que 
fa a les relacions comercials i socials. 
Des de 1895, Sants havia disposat 
d'un nou Ajuntment, obra de 
Jaume Gustà i Bondia, en terrenys 
del barri d 'Hostafrancs. Aquest fet 
representà un apropament més gran 
entre ambdues zones, que des de 
finals de la passada centúria passari- 
en a formar part del districte setè 
de la ciutat. 

Manuei Barrera 


Fotos: Meritxell Sendra 

Si s'hagués de fer un inventari dels 
llocs poc atractius, estèticament de- 
sagradables o, simplement, lletjos, 
del barri de Sants, amb tota segure- 
tat un dels escollits seria el del 
túnel d'accés al metro de Mercat 
Nou. Situat a la cru i lla dels carrers 
Pavia i Antoni Capmany, aquest in- 
dret té prou categoria per trobar-se 
en una posició preferent en l'àlbum 
de la deixades urbana. 

Sens dubte, és l'estació de Mercat 
Nou, aquella que té uns accessos 
pitjor conservats, si més no, de la 
línia I del metropolità. El racó al 
qual ens referim, reuneix unes ca- 
racterístiques per les que qualsevol 
vianant que el trepitgi, sentirà un 
rebuig més o menys intens, o, com 
a mínim, copsarà amb sorpresa 
l'abandó en què es troba. 

L'esforç de les autoritats per a 
mantenir en condicions el túnel, 
ens consta que no ha estat gaire 
gran. No fa més d'un any que es va 
canviar l'enllumenat, però els resul- 
tats reals no han estat gaire satis- 
factoris. Conjuntament amb els 
nous plafons —molts d'ells ja tren- 
cats—, subsisteixen les velles carcas- 
ses en un estat lamentable i amb els 
cables elèctrics penjant a l'alçada 
de qualsevol mà d'adult. 

No és aquest, però, l'únic incon- 
venient que existeix. Si hom passa 
sovint per aquest indret, podrà 
observar l'abundor de papers i altres 
objectes pel terra, quasi a diari. Una 
imatge que, conjuntament amb la 
brutícia de les parets de pedra, 
conformen la fesomia repel·lent 
del racó i parlen de l'estat d'abandó 
que abans remarcàvem. Un abandó 
que, alhora, es fa palès en el que en 


d'altres temps fou el bar de l'estació, 
tancat des de fa molt mesos. 

I tot això ve a compte perquè 
creiem que si es gasten tants diners 
en la nova senyalització de les di- 
frents línies del metropolità, mida 
que afecta també a la de Mercat 
Nou, no estaria de més gastar-ne 
uns quants en el condicionament 
dels accessos. Caldria començar per 
la barana que delimita l'entrada al 
túnel, continuar per l'arranjament 
de l'escala —en estat lamentable—, 
així com per les parets i el sostre, 
d'on regalima aiguaelsdiesde pluja. 

Si als canvis anteriors afegim la ne- 
cessària adaptació de l'enllumenat, 
aleshores potser sí que s'haurà 
arribat a la solució final del pro- 
blema. Com a mínim, si més no, 
s'hauran assentat les bases per ade- 
centar un lloc que reuneix una 
quantitat de trànsit humà con- 
siderable. 

Trencada així la imatge de "pro- 
visionalitat" d'aquest indret pel que 
fa a l'aspecte urbanístic, serà el 
moment de treure la seva fotografia 
de l'àlbum de la deixadesa. Una dei- 
xadesa que és fidel companya de 
molts racons dels nostres barris. 


m. barrera 


Maitíi 

MARCS 

QUADRES 

LÀMINES 

MIRALLS 

VENDA A L'ENGRÒS I DETALL 

ROSÉS, 65 7EL.3396440 
08028 - BARCELONA 


ISt 

TERMOPARKET 

L'ULTIMA NOVETAT 
EN PARKET 

Resisteix els cops i el desgast 

S'instal-la sense desallotjar 
els mobles 

Floridablanca, 26 tel. 223.07.12 
Central: Galileu, 46 tel. 339.50.66 

DIRECTAMENT 



Quants arbres tenim? Per què hi 
ha tants embussos a La Bordeta? 
Quin és el nivell de Contaminació? 

Preguntes que volem fer i que 
volem que siguin contestades. Direc- 
tament al Consell de Districte o a 
qui correspongui. Envieu-nos les 
vostres preguntes i seran contesta- 
des. Directament. 

iQuè és el que realment suc- 
ceeix amb les inundacions del 
Cinturó? 

La part més baixa és la part que 
queda fins i tot per sota el nivell 
del mar; és allà on realment sempre 
hi ha problemes d'aigua, perquè 
veritablement, quan es va fer, va ser 
a un nivell molt baix; llavors, el que 
succeeix és que hi ha unes bombes 
que xuclen l'aigua i canalitzen amb 
altres claveguerams. El que passa és 


que de vegades, quan plou i hi ha 
tempesta, la llum no funciona i, 
llavors, les bombes tampoc no 
funcionen, però de moment, en 
aquestes últimes tempestes no hi ha 
hagut problemes. 

Hi ha un permís, però el que passa 
és que és un projecte de gran en- 
vergadura, i no és a nivell solsament 
d'aquell trosset, sinó d'una quarta 


part de Barcelona. Aquestes aigües 
van a parar als col·lectors que van 
per Riera Blanca. El que està pre- 
vist és fer un desdoblament del 
clavegeuram de Riera Blanca, des de 
dalt de tot. Es més aviat una obra 
de la Corporació Metropolitana que 
no pas a nivell de l'Ajuntament. 

Núria M. 

Foto: Meritxell Sendra 



SEGUIMENT DE TEMES — * 



En aquest espai pretenem que 
segueixin d'actualitat aquells temes 
que han aparegut als mitjans de co- 
municació, però que, després,, 
corren et risc de ser oblidats perquè 
ja no pertanyen aT món de "l'ac- 
tualitat". Només serà una crònica 
breu, però continuarem parlant-ne. 


PERIS: Continuem esperant notí- 
cies del Consistori. Vaja, com la 
cançó "fumando espero..." 

NORMALITZACIÓ DELS RÈ- 
TOLS EN CATALA DELS CAR- 
RERS DE SANTS, HOSTA- 
FRANCS I LA BORDETA: Hi ha 

hagut llocs que, després de quatre 
anys, ja s'han posat en català. Però 
el que no comprenc és com carrers 
amb un nom tan significatiu com el 
de "26 de. Enero" Uus recorda 
alguna cosa?) continuen dient-se 
igual. Com a mínim, si hem d'es- 
perar quatre anys més, podrien po- 
sar rètols de cartolina per anar 
passant. 


VAPOR VELL 

el senvo 
t 
s< 
ri 

part 
b rar- li 
La urg 
trema ; 
mitjan 
cia do 
Patrim 
Moral, 
s'haurà 
tal del 
així com 
de final 
venda de 



ESPANYA INDUSTRIAL: Les 

obres del parc de l'Espanya Indus- 
trial, com és sabut, ja han començat, 
però hi ha un tema important que 
no ha quedat gens clar: el del Drac. 
Resulta que ara ens assabentem que 
del contracte de l'Ajuntament amb 
l'artista, senyor Andrés de Naguel, 
que va presentar la maqueta del 


Drac junt amb el projecte que va se r 
aprovat, doncs, encara no se'n sap 
res de sgur. I el més greu del casés 
que si es comencen a construir eis 
serveis i la cimentac ió sense preveu- 
re també la construcció del Drac 
després, el treball i les despeses se- 
ran dobles. Creiem que des del juli- 
ol del 83, ja hi ha hagut temps de 
donar resposta a un punt clau de 
projecte que tant ens va agradar 
a tots. 

SEGURETAT CIUTADANA: Du 

rant aquestes vacances hi ha hagut 
individus que han "treballat" més 
que mai: és el cas dels delinqüents. 
El districte s'ha vist invadit per ur 
seguit de robatoris i atracaments 
que han esperverat més d'un veí. 

A veure si ara, d'una vegada per 
totes, l'Ajuntament, Generalitat i les 
institucions que siguin necessàries, 
prenen cartes en l'assumpte i pc- 
den erradicar aquesta llúpia de Is 
societat. Les Entitats i AA.VV. 
estem disposats a participar i ajuda' 
perquè pugui ser realitat. 


Jordi Clausel! i Subirats 


rutes turístiques 


Passejar pel carrer Badal entre el 
sector que va des de Constitució 
fins a Pavia, és qualsevol cosa menys 
una agradable promenade. Allò que 
en altre temps fou una gran avin- 
guda voltada d'arbres, que s'este- 
nia entre la Gran Via i la Diagonal, 
passà a convertir-se, per una manio- 
bra de l'ajuntament franquista de la 
dècada dels seixanta, en una via rà- 
pida. Molts es pregunten: Per què? 

L'obertura del nou traçat signifi- 
cà un transtorn de tota la zona. Ara 

Una deliciosa excursió 
foto: Meritxell Sendra 


bé, allà on ha deixat una petjada 
més forta, és al tros esmentat més 
amunt. Deixant al marge l'últim 
sector del carrer Badal (entre Cons- 
titució i Gran Via), que caldrà es- 
perar un xic per a trobar-li la qua- 
lificació més adient, la veritat és 
que el sector del cinturó que traves- 
sa els carrers de Súria, Andalusia, 
Burgos i Antoni de Capmany, és, 
per si sol, un conjunt d'errades ur- 
banístiques. Si el vianant va en di- 
recció sud i es resisteix a mirar cap 
a l'esquerra per defugir l'espectacle 


de veure passar automòbils amunt i 
avall, trobarà, a més d'un raquític 
espai amb tres raquítics arbres, que 
potser volia ser un espai verd, l'e- 
norme paret d'un establiment de 
venda de cotxes, per al qual ha estat 
habilitada una via de circulació en 
sentit contrari. Per l'efecte de la tor- 
tícoli —i suposant que no vol girar 
a la dreta vers L'Hospitalet— el 
nostre visitant farà mitja volta per 
cloure el "meravellós" recorregut. 
Després de passar per davant d'un 
solar, avui en obres, i diversos edi- 
ficis —amb un lleuger toc de verd 
per a fer contrast—, l'espectador 
haurà de detenir la marxa per ob- 
servar quelcom d'insòlit i inversem- 
blant. No es tracta d'altra cosa que 
un edifici en runes, edifici que, fins 
fa poc, era' local de la Casa Gran, i 
servia per a quardar-hi materials 
procedents d'embargaments. Des- 
prés de sobreviure a un incendi fa 
un parell d'anys, no va poder resistir 
el segon. Conseqüència: l'edifici 
quedà al descobert amb tones de 
runa de tot tipus per a goig de propis 
i estranys. I així segueix des de fa 
moltes calendes. 

L'asfalt es transforma aquí en 
terra i fang, però això no ha de detu- 
rar la visita, ja que queda poc per 
arribar a la fi. El darrer tros, entre 
sorolls i degotims, dóna una agra- 
dable sensació "d'aventura"; més 
quan cal creuar un túnel sota les 
vies de ferrocarril. Encara es podrien 
afegir moltes pinzellades, però amb 
el descrit ja descobrim prou atrac- 
cions turístiques. Aquesta zona, a 
cavall entre els barris de La Bor- 
deta i Sants, és una més de la llar- 
ga llista de les que es troben en si- 
tuació d'oblit total. No deixa de ser 
contradictori que, mentre als sectors 
més rics, el Cinturó transcorre a ni- 
vell de carrer i sense produir grans 
daltabaixos, als nostres barris ens 
hagi deixat aquestes rèmores, que 
qui sap quan seran solucionades. Es 
clar, cas que existeixi aquesta so- 
lució. 



M. Barrera 


Yl i KbíNO U ALBM 



Vaig quedar al·lucinat, perplex, 
bocabadat... I la veritat, no era per 
menys. 

Un cop acabades les vacances es- 
tiuenques, vaig tornar, està clar, al 
barri. No m'ho acabava de creure, el 
que veien els meus ulls: el Vapor 
Vell s'havia convertit, en el curt ter- 
mini d'un mes, en un immillorable 
equipament públic, on l'espai verd 
es conjugava amb una zona espor- 
tiva, i l'edifici, amb la seva xe- 
meneia característica, era un insti- 
tut de formació professional que 
cobria els dèficits d'ensenyament 
del barri. 

Però les coses no acabaven aquí. 
Sense anar gaire lluny, el carrer 
Sant Antoni es presentava davant 
meu com un passeig encisador, que 
sortia de la Mateixa plaça de l'es- 
tació (Plaça de l'Assemblea de Ca- 
talunya) fins a la Plaça de Sants. 
Els arbres i la vegetació abundant 
que s'havia plantat, es complemen- 
taven amb l'extens espai de la plaça, 
adequada per als jocs de la quitxal- 
la i el repòs i l'esbarjo dels veíns, 
donant, tot plegat, un caire d'ale- 
gria i tranquil·litat a la zona. 

També les obres de l'Espanya In- 
dustrial s'havien portat endavant 
i estaven finalitzades. Sí, com us 
ho dic, fi— na— lit— za— des. Fins els 
arbres eren florits (les palmeres no 
fan flors, veritat?), aixecant-se ma- 
jestuosos en un dels racons que van 
ajudar a configurar el Sants que tots 
coneixem. En el centre del parc, 
davant del llac, estava el famós Drac, 
tal i com es va aprovar en el projeG- 
te inicial; el mitològic animal dei- 
xava embadalits joves i grans, que 
feien córrer la imaginació per mil i 
una aventures. 

Hostafrancs quasi bé m'era desco- 
negut. Per fi s'havia arribat en un 
acord, les AA.VV. i el Consisto- 
ri, per fer un nou Pla de Remode- 
lació Urbanístic, i la Casa Gran ha- 
via acceptat, i rectificat la bajanada 


que en el seu dia van voler imposar 
al veínat. El nou projecte contem- 
plava la retirada de les afectacions, 
així com la construcció d'un seguit 
d'equipaments públics que millora- 
ven qualitativament el deteriorat 
barri. 

Creu Coberta— Carretera de Sants 
tampoc no es quedava endarrera. 
L'asfalt, després de molt de temps, 
havia arribat a elles. I sense haver de 
passar-hi cap Volta Ciclista. 

Els rètols en català estaven posats 
sense cap excepció. Malgrat que 
s'havia hagut d'esperar quatre anys 


des que l'Ajuntament aprovés en un 
ple la seva normalització, per fi ha- 
via arribat... 

Un soroll conegut i alhora obli- 
dat durant trenta dies va desper- 
tar-me de les meves cabòries. Sense 
cap mena de dubte, les vacances 
eren acabades, però els miracles que 
havia vist, eren simplement produc- 
te d'un meravellós somni que al- 
gun dia, amb tota seguretat, es farà 
realitat. 


Jordi Ciausell i Subirats 


Obra Social 

deia 

Caixa d’Estalvis del Penedès 



Des de fa 70 anys mans a l’obra. 


Ho sap tothom: estudiants, esportistes, artistes... Empresaris, pagesos, 
artesans... Gent de la ciutat i gent dels pobles... Tothom sap que la Caixa 
d’Estalvis del Penedès és sempre allà on són les necessitats de la gent: a 
Guarderies, Hospitals, Llars d’Ancians, Biblioteques. Escoles... Manifestacions 



artístiques, esportives, recreatives... 

Des de fa 70 anys estem mans a l’Obra Social. 

Gaixa d'EstalVls del fènedfcs 



Entrevista 

Coneguem els Diables de Sants 


El color, la llum i el foc, barrejats amb l'encís de la nit, deixen bocaba- 
dats tots aquells qui contemplen e! seu espectacle. Novament, ens tro- 
bem amb els crits de festa dels Diables de Sants i descobrim la força que 
fa moure les seves correries i actuacions. 


—Què feu a les trobades de Diables? 

-Bé, primer hauríem de diferen- 
ciar dos tipus de trobades: per una 
banda, la trobada de Diables de tota 
Catalunya, que aquest any ha estat 
de quaranta-vuit grups i s'ha celebrat 
a Sant Quirze de Mediona; i, per 
l'altra, la trobada de Diables de Bar- 
celona. En aquestes trobades es fa 
un recull del que s'ha treballat du- 
rant l'any, intentant agrupar totes 
les colles que hi ha a Catalunya. 
Alhora, es fa un correfoc d'exhibi- 




ció, on cada grup aporta el millor 
que ha fet la seva colla, de cara a 
què tota la gent que assisteix a la 
trobada, pugui valorar les diferèn- 
cies que hi ha entre els grups. Les 
trobades es realitzen només un cop 
a l'any. 

— ïQuina importància tenen els Di- 
ables dins la festa popular? 

—Els Diables és una tradició que 
ha estat recuperada fa relativament 
poc temps. A la ciutat de Barcelo- 
na, el grup més antic només fa vuit 
anys que funciona. Antigament, els 
Diables, amb els gegants, eren un 
dels màxims exponents de la cultu- 
ra, que hi havia al llarg de la història. 
Eren el símbol d'identitat de molts 
pobles petits. 

— ?Tots els Diables tenen la matei- 
xa importància i la mateixa comesa 
dins la festa? 

—Dins de cada grup hi ha una mena 
de jerarquia. Sempre destaca un, 
que és el "Diable Major". Normal- 
ment, per tradició, és el Diable més 
alt, gran o corpulent, perquè és ell 
qui porta la veu cantant del grup. 
Aquest personatge porta també una 
maça, aparell on es posen els carre- 
tons de petards, molt més alta i 
complexa. Així com altres Dia- 
bles tiren els carretons un a un, no- 
saltres, en una dansa que estem fent 
ara nova, els tirem d'onze en onze, 
cada vegada que surt el Diable Ma- 
jor, tira onze carretons alhora; hi ha 
grups que arriben a tirar-ne fins 
i tot vint-i-tres. Val a dir que el car- 
retó és el petard que tirem els di- 
ables. 



— «ÍTeniu contacte amb algun grup 
de Bruixes? 

— A Barcelona només hi ha un 
grup de Bruixes, que són les Bruixes 
del barri de La Salut. Aquest grup 
és molt semblant al de Diables, 
però en lloc de ser homes, són dones, 
i van vestides de bruixes. Sí que 
tenim contacte amb elles: van venir 
a participar en la trobada de Diables 
de Barcelona. 

—Ser Diables, fer de Diables, ?té 
una atracció especial per a vosaltres? 
I si en té, dd'on ve aquest interès? 

— dCom es veu la festa des del lloc 
de Diable? 

—Es molt diferent l'ambient que 
es viu actuant dins el grup de Dia- 
bles, que quan actues com a es- 
pectador. Es una manera diferent 
de passar-ho bé. Quan estàs a dins, 
gaudeixes perquè tens la responsabi- 
litat d'actuar i actuar bé. Sobretot, 
tens responsabilitat perquè la piro- 
tècnia és una cosa sèria i algun cop 
hem tingut un accident, encara que 
no de gran importància. Però el que 
sents quan actues és difícil d'ex- 
terioritzar perquè s'ha de viure. 



—Més que l'atracció pels Diables 
en si, és una atracció per la pólvo- 
ra i la pirotècnia. Aquests dos ele- 
ments és molt important que t'a- 
gradin, per arribar a formar part 
d'un grup de Diables i sentir-te 
Diable de debò. 

— iQuin tipus de gent sol anar a 
veure les vostres actuacions? 

—Gairebé sempre gent jove. Per 
generalitzar una mica, podríem dir 
que entre divuit i trenta anys. Ve 
gent de tota mena, però la gent que 
participa més activament és la gent 
jove, potser per l'agilitat. Ja se 
sap, a la gent gran, no li vinguis amb 
córrer, i no li cremis el vestit perquè 
s'emprenya. 

—En la vostra actuació, ?quina és 
la part més important: la pirotècnia, 
la música, el ball...? 

—El més important és una bona 
coordinació de tots els elements. 
Antigament, els grups de Diables 
anaven acompanyats de timbalers. 
Actualment, s'han incorporat les 
gralles. 


Els Diables eren el símbol 
d’identitat de molts 
pobles petits 


— ? Improviseu les vostres correries 
o seguiu un pla determinat? 

—Generalment, depèn del tipus 
d'actuació. Nosaltres en diferenciem 
dos tipus: un, en què la gent parti- 
cipa, que s'anomena Correfoc, i un 


altre, on el que es pretén és atreure 
la gent amb el soroll, amb la pólvo- 
ra... Aquest és el cas, per exemple, 
d'algunes cavalcades de reis en què 
hem participat. En aquests casos, el 
tipus de públic present és gent que 
va amb infants, i aleshores no pots 
anar empaitant-los. Si més no, ens 
programem les actuacions i de quin 
tipus les farem, depenent del recor- 
regut i les possibilitats que ofereix. 
Si és un recorregut per diferents 
carrers, intentem no cremar la gent, 
anar sempre endavant, no recular ; 
però depèn del tipus d'actuació. 

El grup està d’acord 
en mantenir les tradicions , 
però incorporant coses 
d’actualitat 


— dQuant deu costar un vestit de 
Diable? 

—Depèn del tipus de vestit. Nosal- 
tres els hem fet personal i artesa- 
nalment. La roba ens ha sortit per 
mil cinc-centes, aproximadament, 
i la confecció per mil i escaig, 
també. El nostre vestit, a l'esquena, 
porta cosit en roba un rat penat, 
que figurava antigament a l'escut 
del barri de Sants. El preu, malgrat 
tot, pot variar des de mil cinc-centes 
fins a quantitats incalculables, per- 
què hi ha dibuixos que tenen valor. 

— iQuants diners acostumeu a gas- 
tar en material pirotècnic? 

—Depèn del tipus d'actuació. Un 
promig que tenim fet, dóna una mit - 

jana d'unes vint-i-cinc o trenta 
mil pessetes en material pirotècnic. 



Foto. Meritxell Sendra 


I 




TRENC D’ALBA 15 


De vegades, si ens 1 ho demanen, fem 
castells de focs, però els preus pugen 
molt i poden anar de les setanta- 
cinc mil a les cent mil pessetes. 

—Com a Diables de Sants, dteniu 
alguna particularitat en la forma 
} d'actuar, de muntar les vostres cor- 
, reries que no tinguin altres Diables? 

—La particularitat més gran és ser 
de Sants. Ara estem buscant un nou 
ball. Una característica nostra és la 
roda, que consisteix en una deter- 
minada manera de portar tots els Di- 
ables els carretons. El Diable Major 
es posa al mig de la rotllana, alesho- 
res, tots els altres Diables, asseguts 
a terra, encenen els carretons dei- 
xant de banda el vestit. D'això en 
diem una "carretonada". 


Dins el nostre grup hi ha una molt 
variada ideologia política, de la ma- 
teixa manera que succeeix en altres 
grups. Vam pensar que així com al- 
tres grups i gent del món de la cançó 
van anar a actuar per qualsevol par- 
tit polític, nosaltres també ho podí- 
em fer, deslligant-nos totalment del 
que era Tacte en si, perquè la nos- 
tra funció era donar a conèixer un 
espectacle i no s'ha de relacionar 
Tacte polític amb Tacte cultural. 
Ara bé, que ens hi puguem adhe- 
rir en un moment determinat 
com a grup d'animació, és possible, 
però són dues coses prou diferen- 
ciades i nosaltres vam anar al Tren 
de les Nacions indepentdentment 
de la qüestió política. 


—Sou uns Diables supersticiosos? 

—No, personalment, no. No s'ha 
valorat si la gent ho és, però no. 

— ?Sou Diables durant tot l'any o 
només els dies de festa? 

-En som tot l'any. Si més no, així 
ens tenen catalogats els amics i com- 
panys. El que passa és que ser Di- 
able és una cosa que la portes a dins, 
i no és que et surti sempre l'esperit 
del Diable, però quan tens l'opor- 
tunitat de col-laborar-hi o posar el 
teu gra de sorra en una conversa, ho 
fas. Si és una cosa que t'atrau i la 
vius amb intensitat, interiorment, 
sempre està present. 



Cada grup té un vestit particular. 
Segons en quines actuacions, sobre- 
tot en actuacions llargues i en llocs 
més o menys cèntrics com la Mercè 
o el Tren de les Nacions, portem un 
maquillatge característic en colors 
negre i vermell. 

— i El fet d'anar amb el Tren de les 
Nacions implica alguna presa de po- 
sició política, no? 

—Aquesta ha estat una qüestió molt 
seriosament meditada. Nosaltres 
som un grup que intentem que les 
tradicions del nostre país es recupe- 
rin, aleshores, anar a actuar a l'ONU 
era prou important per a anar-hi. 


Foto: Meritxell Sendra 

Ser Diable és una cosa 
que es porta a dins 


-?Què penseu de la Nit de Sant 
Joan com a símbol del foc? 

— Ho és pràcticament tot. El dia de 
Sant Joan, es produeix la Trobada 
de Diables de tota Catalunya, és 
a dir, és el màxim exponent dels Di- 
ables. El fet de ser Diable aquest dia, 
es viu molt intensament, és una nit 
màgica. Per a la gent a qui ens atreu 
la pirotècnia, és una nit indes- 
criptible. 


Ens sentiríem moit 
orgullosos de ser Diables 
a l’altre món 


— ÍTeniu por de ser diables a 
l'altre món? 

—No. Nosaltres ens sentiríem molt 
orgullosos de poder-ho ser, sobre- 
tot amb unes banyes tan grosses 
com les que portem ara. 

— ?Ei Diable actual té la mateixa 
comesa que el de l'Edat Mitjana? 

—No, ha variat molt. Antigament, el 
poc que s'ha trobat, és que van néi- 
xer com una mena de servei d'or- 
dre en cerimònies religioses. El Di- 
able tenia la funció de preservar, 
dins d'una processó, que la manifes- 
tació anés pel lloc indicat. Sembla 
ser que aquestes persones anaven 
vestides de Diables i portaven uns 
pals amb foc. Si la gent sortia de 
la processó, la feien tornar al seu 
lloc amb l'ajut dels pals. 

Això ha anat degenerant molt, i 
el principal problema ha estat el pe- 
ríode de la guerra, quan tot això es 
va suprimir i, amb el pas dels anys, 
s'ha quedat deformat. Bé, sembla 
ser que així era abans. 

Nosaltres estem elaborant un arxiu 
on es recullen totes les dades i foto- 
grafies, des del nostre comença- 
ment com a Diables, perquè, si en 
un futur el grup desaparegués o suc- 
ceís qualsevol cosa, sempre en 
quedés menció escrita. 

Roser Martínez 

Roberto Placer 
Rosa Alvarez 

inauguració 


Les obres es van començar el 16 
de febrer de 1981 i, malgrat que 
encara manca un edifici (destinat 
a la residència de vells i a l'escola 
bressol), és ara, després de més de 
tres anys, que s'inaugura de forma 
oficial. 

La causa d'haver trigat tant a 
enllestir-lo és que es van trobar amb 
algunes dificultats al llarg de la 
construcció (com galeries subterrà- 
nies) que, conseqüentment, aug- 
mentaren els problemes de finan- 
ciació, i així l'obra es va anar endar- 
rerint. 

Però bé, sembla que, per fi, ja 
tenim un Centre Cívic a Sants. 

Què és un Centre Cívic? Com fun- 
ciona? De quina manera en podem 
gaudir? 

Aquestes són algunes de les pre- 
guntes que se'm van ocórrer quan 
vaig saber que en teníem un a Sants. 



I com que vaig creure que potser 
algú més s'ho demanaria, vaig anar a 
informar-me i a parlar amb el di- 
rector del Centre, n'Emilio Ruiz. 
I m'ho va explicar, molt amable i 
pacientment. 

Un Centre Cívic, i més concreta- 
ment el nostre, el de Sants, té prin- 
cipalment dues parts o funcions: 
una és la part d'equipaments, 
des de la perspectiva d'allò que s'hi 
pot anar a fer, i l'altra és la part de 
les Arees Municipals, les quals man- 
tenen oberts una sèrie de serveis 
permanents. M'explico. 

En la primera part, podem dispo- 
sar d'un lloc de trobada (el cafè, la 
sala de jocs, de reunions...), d'un 
lloc per aprendre (biblioteca, cur- 
sets especialitzats...), d'un lloc per a 
la creació (tallers de plàstica, de 
ceràmica, etc). Actualment, ja s'ha 



Centre Cívic: ja és oficial 


format una comissió de treball de 
plàstica que reuneix a quasi tots els 
artistes de Sants, i això ja és un 
punt de partida. 

Tot això ho podem trobar a l'e- 
difici Francesc Masclans (entrant 


pel carrer Olzinelles) i al Jac 
Laporta (que té l'entrada per 


Jaq£ 

per^ 


carretera). 



La segona part reuneix: el centre 
de Serveis Socials, on trobarem per- 
sones especialitzades (metges, assis- 
tents socials, advocats...) a qui po- 
drem demanar un cop de mà quan 
calgui; el Casal de Joves, que des del 
gener ja funciona, freqüentat diària- 
ment per entre 30 i 50 persones. 
"Volem arribar a tots els joves del 
barri", ens deia Emilio Ruiz, "aquí 
es fan activitats de tot tipus." 

L'entrada i ús de la majoria de ser- 
veis que hi ha al Centre és totalment 
gratuíta, fent excepció dels cursets 
especialitzats i de la secció de toxi- 
comanies, que responen a les taxes 
fixades per l'Ajuntament. 

Per altra banda, si parlem del fun- 
cionament del Centre, cal saber que 
es compta amb un òrgan gestor, el 
Consell, format per 12 membres re- 
presentants dels vei'ns, d'Entitats 
del barri (com ara l'Orfeó, l'Ateneu 
Popular, el Grup Mineralògic Català, 
la UEC de Sants, etc), dels Serveis 
Municipals Permanents (Area de 
Serveis Socials i Joventut i Esports) 
i el Consell Municipal de Districte. 

L'actual Consell es va formar l'oc- 
tubre de l'any passat i s'encarrega, 
també, de l'elaboració del reglament. 

Així doncs, veiem que ara s'inau- 
gura oficialment, però que, des de 
fa un any, hi ha coses que ja funci- 
onen. A partir de desembre de l'any 
passat, es van començar una sèrie 
d'activitats puntuals de tipus expe- 
(J^ental, per tal de saber quina 
seria la resposta del barri. I sembla 
que des del mes de febrer, quan es 
van començar a fer les primeres ex- 
posicions i es van obrir alguns ser- 
veis, fins a Setmana Santa, 26.000 
són les persones que d'una manera 
o una altra han entrat i participat 
en aquestes activitats experimentals 
del Centre Cívic de les Cotxeres de 
Sants. 

& & mmí ■mmmmmmmmmrnm 


El programa d'actes per a la inau- 
guració és molt ampli i complet, 
amb una gran diversitat d'activitats 
per a tot tipus d'edats. Quan llegiu 
això, haurem pogut ballar amb La 
Plateria, o amb la nostra Orques- 
trina Galana (que és idònia per a 
tots aquells a qui ens agrada bal- 
lar amb la parella), i àdhuc haurem 
pogut escoltar la Núria Feliu, veína 


del barri, que a principis de setem- 
bre ja declarava al diari Avui que 
estava preparant amb molta il·lu- 
sió la festa de Cotxeres. 

Un fet curiós és la instal·lació, el 
dia 29 de setembre, d'una estafeta 
Temporal de Correus amb un mata- 
segells especial commemoratiu de la 
inauguració. 

Elena Asbert i Sagasti 



era l ‘any 1 889, i en el 34 de la cen- 
túria següent, ens trobem que aques- 
tes obres definitives encara no han 
vingut i les naus interines són un ca- 
tau de rates desvergonyides i un 
bosc de bigues corcades, llocs des- 
hauciats pels facultatius arquitectes 
i que ara V Ajuntament, obeint a re- 
queriments proletaris, s‘ha vist obli- 
gat a destinar unes centes-mil pes- 
setes per obres d'apuntalament 
eixampli. Ja anys enrera, per defi- 
ciències i incapacitat de les edifi- 
cacions, es gastaren a la ratlla de 
set milions de pessetes en fer unes 
naus d'ampliació que resultaren es- 
guerrades de nou en nou i actual- 
ment són esquifides; ideades amb 
mires modernes, però que en de- 
finitiva les operacions s'hi desen- 
rotllen d'una faisó absurda, del 
temps dels xavasj...) En realitat no 
s'hi veu altre objecte que la centra- 
lització d'un servei municipal que 
dóna un profit de quinze milions i 
mig de pessetes dringadores desti- 
nades a atencions alienes, neces- 
sàries si es vol, però esquerpes a 
les necessitats bàsiques del punt 
d'origen, on malgrat la importància 
d'aquell rendiment, tantes coses s'hi 
malmeten (...). 

Ens sembla que no cal afegir cap 
comentari, però sí que fóra interes- 
sant mostrar l'altra cara de la mone- 
da, la cara divertida i anecdòtica 
que hem trobat en un llibre titulat 
Anécdotas del Matadero de Barce- 
lona de Ramón Martínez Vidal, on 
l'autor recull anècdotes i esdeve- 
niments divertits. De mostra, un 
botó: 

Mas vale mafia que fuerza 

Un aprendiz que llevaba muy poco 
tiempo en el cargo: Lluís Casulà, 
por amor propio se cargó media ter- 
nera de unos 85 kg. Al faltarle 
pràctica no podia con ella. Al que- 
rerla colgar de un gancho, hizo “llu- 
fa" y pidió angustiado auxilio a 
otro màs novato que él: Esteban 
Giménez. — jAl cuello! jAl cuello! 
iba voceando. El otro desconcer- 
tado no comprendió que lo que le 
pedía era que le levantase el cuello 
de la terneray con la santa intención 
de ayudarle se echó al cuello de 
Luís. Ni que decir tiene que roda- 
ron por los suelos los tres: el car- 
gado, el supuesto salvador y la media 
ternera. 

Rosa M. Picó 

Una mica d’història... 

L’Escorxador 
al segle XIX 


Abans de l'any 1888, llavors de 
l'Exposició Universal, la ciutat con- 
sentia un escorxador migrat, llindant 
amb l'estació de M.Z.A., per a bous 
i bens i un altre al Pont dels Àngels, 
destinat a porcs; aquells dos depar- 
taments fornien com podien la ciu- 
tat, però tan deficientment, que el 
Municipi, .en transcórrer el certa- 
men internacional, l'any següent, 
aprofità les desferres de determinats 
edificis enderrocats per a bastir en el 
lloc d'emplaçament que és avui, 
prop la plaça d'Espanya, les naus 
provisionals d'occiment dels bovins 
i llaners, amb període d'interini- 
tat, fixat en cinc anys, per a execu- 
tar les obres definitives. Això, diem, 


Foto: Meritxell Sendra 


Sembla que, ben aviat, els barcelo- 
nins i en especial els veíns de Sants 
i l'Eixample veuran finalitzades les 
obres que han convertit l'antic Es- 
corxador en un espai lliure que el 
ciutadà s'ha guanyat a pols. 

Però, «iquè sabem realment d'a- 
quest escorxador? dQuina era la 
seva situació en el segle passat? 

Potser trobem alguna resposta en 
una comunicació de l'Acadèmia de 
Medicina de Barcelona llegida el dia 
1 d'octubre de 1934. En aquesta 
comunicació podem llegir: 

Plaça de l’Assemblea 
de Catalunya: 
la Llar magatzem 



Per una banda, la llarga rècula de taxis esperant els que tornen de va- 
cances i els forasters que surten de l'estació. Per l'altra banda, un apar- 
cament molt adient per a portar-hi a passejar el gosset. Al bell mig d'a- 
quest paisatge, un casinyot ple de matalassos, cartrons, ferros i estris. 
Som a la Plaça de l'Assemblea de Catalunya. Ai! Qui ho diria? 


Mentre els taxistes juguen amb la 
pilota de tennis, nosaltres fem unes 
quantes fotografies. "Mira, estan 
fent fotos a la casa de l'Alcalde", va 
cridar un "McEnroe". Bé doncs, les 
fotografies ho expliquen tot, o gai- 
rebé tot. Aquí hi ha gent que hi 
viu. "Són una família gitana —ens 
deia el taxista que s'escalfava a la 
banda—; van i vénen. Alguns ves- 
pres, preparen els matalassos i es 
posen a dormir." En aquesta mena 
de cabina es pot trobar de tot. Els 
seus "propietaris" l'utilitzen com a 
magatzem per desar tota mena de 
ferralles, paperots, cartrons i altres 
béns. "Fins i tot —continua el ju- 


gador suplent—, l'altre dia hi havia 
una gallina passejant per aquí, pot- 
ser ja se l'han menjada." La gallina 
no hi és, però la flaire que corre no 
és exactament de guisat. Els taxis- 
tes continuen el torneig; sembla que 
la improvisada draperia no els es- 
panta la clientela. "No, nosaltres 
tranquils -ens diu l'àrbitre-. En 
aquesta tauleta moltes vegades mun- 
tem la timba i fem un "remigio". 

No és estrany de veure gent dor- 
mint als carrers del nostre barri. 
Ja tots ens hem acostumat a fer una 
cigarreta al vespre asseguts en al- 
gun banc, mentre al banc veí algú 
es bressola als braços de Morfeu. 


Però en això també hi ha classes, 
també hi ha categories. Podeu pas- 
sejar un capvespre pels carrers i hi 
trobareu els carros que van recol- 
lint cartrons i ferros. També podeu 
passar algun vespre per la Plaça dels 
Paísos Catalans, on hi trobareu els 
turistes que es fan el llit amb la seva 
motxilla (a l'endemà tenen dutxa 
gratis). Els de la Plaça de l'Assem- 
blea de Catalunya no són pas turis- 
tes. "Això és una mena de llar— ma- 
gatzem —ens diu el del "drive" 
mortal-. De tant en tant, s'ho em- 
porten tot per vendre-ho, i comen- 
cen una nova collita." 

Esperem que els visitants que arri- 
bin a la nostra ciutat, no s'espantin 
en veure el panorama. Nosaltres, 
que som més tossuts que una banya 
de bou, no ens acabem d'acostumar 
a aquestes coses. Això sí: la propera 
vegada els preguntarem als col·lec- 
cionistes de deixalles si el negoci 
rutlla. Qui sap? Potser trobaran 
algun nou soci. 



Josep Martínez 

Menjar 


Bacus i Pantagrueí| 


Degut al procés degeneratiu que estan sofrint els articles d'aquesta sec- 
ció —procés degeneratiu que, per cert, va acompanyat d'una baixada eco- 
nòmica—, unit a que corro el risc de fer-ho encara pitjor, degut a aquest 

procés, dèiem, doncs rasumen, daspedida i sierre. 

I quedeu-vos a menjar a casa. 


La Parra 


Delacort, C. Alcolèa, 83 

La. Parra, C. Joanot Martorell/Sant 

Crist 

O'Furancho, C. Rossend Arús/Maria 

Victòria 

Perles del Dragó, C. Riego/ Auto- 
nomia 

Evidentment, no podem comparar 
així com així quatre restaurants (o 
restauradors, que en diuen ara). El 
Delacort és una formatgeria, a La 
Parra fan coses a la brasa; l'O'Fu- 
rancho és un restaurant de tipus ca- 
solà, però amb una certa qualitat, i 
Perles del Dragó és l'únic xinès. 

Però podem fer-ne un resum i 
comparar la presentació, la quali- 
tat i el servei. 


Delacort 


Quan algú entra • en una formatge- 
ria, ja sap què hi trobarà. I sap que, 
segons com, pot trobar-se amb un 
pam de nas quan llegeix la carta, o 
—pitjor encara— quan anuncien 
"Gorgonzola" i serveixen "Bavaria", 
o d'un tall d'embotit en diuen "paté 
de la casa" (o de la maison). Aquí 
no. El Gorgonzola és Gorgonzola i 
el formatge de cabra, una especia- 
litat per a gent que cerqui experi- 
ències noves. 

Si hi aneu —perdó—, quan hi aneu, 
limiteu-vos a tenir bon gust: si no 
coneixeu els formatges, pregunteu 
al noi, i si els coneixeu, no dema- 
neu "allò de sempre": hi ha varietats 
que no es troben en qualsevol bo- 
tiga. Feu el favor: digueu què us 
agrada, i ell us en dirà el nom. I no 
demaneu un Alella o un Bach per- 
què el nom us sona: de vegades un 
altre vi pot anar millor. ^Vosaltres 
sabeu de quin vi es tracta? Ell sí. 

Delacort: el restaurant més com- 
plet quant a qualitat i servei. Re- 
comanció: grups de menys de tres 
persones i més d'una. 


“Lent, brutet i força bo”, deia el 
famós gastromaníac Eduard. Ara és 
més lent i més car. Sembla que tant 
se'ls doni la gent que s'espera i el 
negoci que podrien fer si es tre- 
guessin la mandra de les orelles. 
D'acord que el foc no pot anar més 
de pressa, però sí que podria ser 
més gran. A més, dquè té a veure la 
velocitat de cocció del foc amb el 
gelat dels postres, el cafè— torrefacte 
i la brutícia? 

La Parra és per a anar-hi només en 
grups nombrosos, amb ganes de cri- 
dar i fer gresca. El menjar acostuma 
a ser bo, però per res del món no 
demanéssiu vi blanc de la casa. Pri- 
mer, perquè no és blanc, és marfil; 
segon, perquè no sembla vi, sembla 
suc de raïm i alcohol de cremar poc 
remenat. La sensació que deixa a 
l'estómac és la mateixa d'un got de 
rom negre de garrafa en dejú. Allò 
que us deia: demaneu un parell de 
quilos d'olives arbequines i un sol 
escuradent per a quinze persones, 
així anireu fent temps mentre us 
porten el menjar. 

La qualitat no és dolenta. De la 
resta més m'estimo no parlar-ne. 

De tots quatre, aquest dos són els 
que més sobresurten, és clar que no 
per les matesixes raons. 

Pel que fa als altres dos restaurants, 

O'Furancho i Perles del Dragó, val 

més que mireu els números 15 i 16 
de Trenc d'Alba. Això sí, els menús 

del dia del Perles del Dragó estan 
força bé. 

Bon profit! 


Feu-me un favor: si no us tracten 
bé, per molt que plorin, per molt 
que gemeguin, demaneu el llibre de 
reclamacions. Si no heu pagat, us 
oferiran tot el que vulgueu. Si heu 
pagat... No us faran cap cas: alesho- 
res pareu un Guàrdia Urbà i expli- 
queu-li que no us volen donar el 
llibre de reclamacions. Es com ex- 
posar-los a la llum del sol. 

Eduard 



Amanida de peix 


Ingredients: 2 enciams; 800 g de 
peix blanc, bullit; 2 iogurts descre- 
mats; suc de llimona; pebre vermell; 
sal julivert. 

Rentar i escórrer l'enciam i tallar-lo 
a tiretes que aniran directament al 
plat de servir. Escampar per sobre el 
peix bullit, ja fred i a trossets. Bar- 
rejar els iogurts amb el suc de lli- 
mona, una mica de pebre vermell i 
un xic de sal. Batre molt bé i abo- 
car-ho damunt l'amanida. Abans de 
servir, escampar-hi el julivert picat. 


Spaghetti Carbonara 

Ingredients: 100 g de cansalada vi- 
ada; 100 g de pernil dolç; 4 ous; 
50 g de mantega; 100 g de formatge 
rallat; 1/4 I. de crema de llet o 
nata líquida; 600 g de Spaghetti; 
pebre negre al gust. 

Fregir la cansalada i el pernil dolç 
amb la mantega. Afegir-hi els spa- 
ghetti ja bullits i donar-hi unes 
quantes voltes a fi que es barregi bé. 
Tirar-hi el formatge rallat, el pebre 
i la crema de llet o nata, i deixar 
bullir tot junt durant dos o tres mi- 
nuts a foc suau. Per últim, afegir els 
ous batuts i remenar-ho tot, amb el 
foc una mica més fort. Dedicat als 
gastrònoms de Trenc d'Alba, que es 
quedaran sense poder dir ni fava 
quan s'ho hagin cruspit. 

Poma amb formatge fresc jfc 

Ingredients: 4 pomes grans; 1 ta- 
ronja petita; 100 g de formatge 
fresc (Quark); una mica d'aigua mi- 
neral; 4 cullerades de nata líquida; 
canyella en pols; una mica de sucre. 

Pelar la poma i fer-la a trossos, i, 
amb el suc de la taronja i un tireta 
de la seva pell, fer una compota en 
una cassola ben tapada. Un cop feta, 
deixar refredar. Barrejar el formatge 
fresc amb la nata i una mica de l'ai- 
gua mineral fins a fer una crema, i 
afegir-hi una mica de sucre. Repartir 
aquesta crema per sobre la compota 
i escampar-hi la canyella. Dinar de 
reis. Apa, no us queixareu. 

Sibil-la Sibarita 


Narració 

El martell de plata 
de Maxwell i 



Joana-martina estudiava àplicadament ciència pata- 
f ísica a casa seva, a altes hores de la nit. Joana-Martina 
repassava un munt de planes, entaforada en un butacot 
de bambú, envoltada de tubs d'assaigs i d'altres andrò- 
mines. Enmig d'un silenci de cementiri, sona el telè- 
fon a l'habitació de Joana-Martina. Ella s'aixeca, una 
màquina de cosir, cruix el vell parquet de terra, cau 
un rebotit llibre de pataquímica aplicada. Joana-Mar- 
tina s'escarxofa al sofà i agafa l'aparell amb el bolí- 
graf entre els dits. 

—Vols anar al cinema? —pregunta Maxwell. 

-Ara? 

-Sí. 

Joana MAtina s'arregla: polseres als canells, sostens 
fora, qutre gotes de perfum i altres preparatius. Que 
li toca el torn al darrer detall de la pamela, un cc 
sona a la porta. Ella obre i, bang, bang!, el martell c 
plata de Maxwell cau damunt el seu cap. El Martell c 
Maxwell no deixà cap dubte sobre la mort de Joan 
Martina. Maxwell és un aficionat amb la destresa d'c 
professional. Al cap i a la fi, és molt senzill: ella obre 
bang, bang! — ho agafeu? Provem-ho de nou. Al dia s 
güent en Maxwell era de nou a l'escola. I hi torna 
fer de les seves. La professora n'està farta i es cabrej 
I, per evitar una escena, diu a Maxwell que es quei 
en acabar la classe. Mentre espera, Maxwell haui 
d'escriure cinquanta cops "No ho faré més" amb II 
tra rodona i bona cal·ligrafia. A Maxwell no li agrac 
la idea, i a la primera ocasió, aprofita que la profess> 
ra li dóna l'esquena per bang, bang!, ho agafeu? Arr 
el seu martell de plata. El martell de plata de Maxwe 
no deixà dubtes sobre la mort de la professora. Pi 
això fou detingut. Foren dos cops precisos, pei 
aquesta vegada amb públic. L'agent de policia númei 
trenta-ú diu: hem atrapat un degenerat. I al cap d'ur 
dies, quan els tràmits legals ho permeten, té lloc 
vista judical. En la vista, Maxwell està sol testimor 
ant davant el públic. Rose i Valerie, dues bones arr 
gues de Maxwell, criden des del prosceni: Maxwe 
ha de quedar lliure! El jutge no hi està d'acord i, arr 
veu de pop, els canta les quaranta. Però, quan les p 
raules i les bombolles estan sortint de la seva boca, i 
soroll sec sona al seu darrera -ho agafeu? Sí, ban 
bang!, el martell de plata cau damunt el seu cap. I 
martell de plata de Maxwell no deixà cap dubte sob 
la seva mort. 

Gérard Vovelle 

Membre de V Associació de Joves Escriptors en 

Llengua Catalana 


El vent s'alça xiulant entre les muntanyes i baixa 
fins les cases del pobie. Els núvols s'apropen des de 
l'est i formen muntanyes negres. La llum esdevé gro- 
gosa. No serà neu. Serà aigua i pedra. Llamps que es- 
peteguen dins el bosc i retrunyen a les cases. Llum 
d'espelmes per a sopar. El fanal de petroli il·lumina 
una cara espectral: la pell grogosa i mate; els ulls, vol- 
tats de blau, brillen submergits en les conques. Un al- 
tre tro comença a espetegar fins l'explosió final que 
ressona en l'obscura humitat de [es tombes. Les velles 
resen. Feréstega nit de Tots Sants. Els finestrons ba- 
ten a l'impuls del vent. La nit és negra. Llamps que il- 
luminen camins, ràfegues blanques i blaves. La cam- 
pana toca a morts. El llop udola dins el seu cau al 
fons de.l bosc. La porta de roure de l'església s'ha 
obert. La campana segueix tocant. Algú entra... No, 
només el vent i l'ombra d'un llamp. 10 potser se sen- 
ten passes cap als soterranis? Tot el poble està minat. 
Diuen que són catacumbes. Però les catacumbes són 
de fa poc. Vint segles. Les coves de pedra són molt 
més antigues. Més antigues que els romans. Més anti- 
gues que l'home. El tro ha esclatat al mateix temps 
que el llamp. Nit de Tots Sants. Les campanes toquen 
a morts. Els túnels són circulars, no estan fets per a 
res sòlid. Alguna cosa gelatinosa s'arrossegava per allà. 
Encara s'hi arrossega. Ningú no hi ha passat més de 
dos dies. Desapareguts. El vent segueix xiulant. A les 
tombes hi ha corrent d'aire. Els animals fugen de les 
coves de les muntanyes. Les campanes toquen a morts. 
El tro ressona i esclata la tempesta. Les velles resen. 
Feréstega nit de Tots Sants. 

Eduard 


CONSUE. 34, 

Literatura 



Henry Chinaski, nom com s'au- 
todenomina ell en els seus llibres. 

dVergonya d'ensenyar la seva prò- 
pia fesomia? Rotundament, no! Bu- 
Chi-kows-nas-ki oblidà la vergonya 
a cops de pet darrera pet. Com ell 
mateix diu: "...no trobo la diferèn- 
cia entre els fets de beure mentre 
escric o escriure mentre m'embor- 
ratxo..." Perquè Bukowski és Ell. 
Un home sobr.e el món que ell su- 
porta. Rodejat de gent, però ai'l lat 
dins el seu individualisme. Alco- 
hòlic des de qui sap quan, apostador 
incansable a les curses de cavalls, 
enemic de "... les vitamines, els ves- 
tits, l'astrologia, les pizzes, les pis- 
tes de patinatge, la música pop, els 
combats pel títol del pes pesant de 
boxa, etc." (Factotum) 

Malgrat la seva llarga bibliografia, 
hi ha poques .coses de Bukowski 
publicades en el nostre país; això sí, 
potser són els títols més represen- 
tatius d'aquest autor, com les no- 
vel·les Cartero, Factotum i Muje- 
res i els quatre llibres de relats 
Erecciones, Eyaculaciones, Exhibi- 
ciones. La Màquina de Follar, Escri- 
tos de un Viejo Indecente i Se Bus- 
ca una Mujer. Com també s'ha 
publicat un llibre de Fernande 
Pivano, que és una entrevista amb 

Bukowski i un resum de la seva 
extraordinària vida, potser el millor 
llibre si voleu començar a conèi- 
xer aquest màgic escriptor. El tí- 
tol del llibre és Lo que màs me 
Gusta es Rascarme los Sobacos. 
Per a tu, Charles; t'ho devia. 

A Sang Freda. Com una "punyala- 
da trapera". Sí, Truman. Quan el 
dia 26 d'agost vàrem obrir el diari i 
llegírem que havies deixat aquest 
món. Per què? dNo vares poder 
aguantar la teva darrera angoixa? 
Ja mai més no podrem Esmorzar al 
Tyff any's amb Diamants 

Truman Streofkus Persons, nat a 
Nova Orleans l'any 1924. Dit Capo- 
te per ésser el nom del seu padas- 
tre... Sí, això ja ho sap tothom. Es 
la lògica objectivitat de quan un és 
mort. Però, i tu? dOn és ara la teva 
sincera, extravagant, homosexual i 
drogaddicta imatge? dPer què no et 
vares aixecar del llit com cada dia i 


per què no vares anar a nedar quan 
t'estaven esperant? dTenies por de 
complir els seixanta anys? dl ara què 
passarà amb el llibre que estaves es- 
crivint? dNo podries haver esperat i 
acabar-lo? Egoista! T'has mort quan 
tots et necessitàvem! A sang freda, 
Truman, a sang freda ens has matat 
una mica a tots. 

Altres veus. Altres Àmbits sentiran 
la Música per a Camaleons que tu 

vares compondre. Les Oracions de 
Resposta han quedat inacabades. 
Truman, què has fet, morint ara? 
dDeixar-nos amb la sang totalment 
freda? x 


Sentat a la meva habitació amb la 
pròpia individualitat, amb la tòpica 
música de fons —necessitat vital 
per al que escriu—, he començat a 
jugar a l associació d ‘idees i, a la fi, 
he recordat la frase que va dir un 
filòsof —que ara no sé qui va ser, 
però és igual— que diu: “Quan no 
es pensa el que es diu, és quan es 
diu el que es pensa. “ 

I això ve a que molta gent hem 
sentit que la música moderna és 
soroll i no res més. No penso par- 
lar de música, per parlar d'ella 
ja hi ha el fantàstic David Stardust, 
sinó que vull que aquesta gent que 
pensa així, i tot el món, intenti, si 
més no, llegir les lletres de gent com 
David Bowie, Peter Hamill, Peter 
Gebriel, Jethro Tull, Yes, Pink 
Floyd i tants d'altres, perquè podri- 
en comprovar que, malgrat el "so- 
roll", la poesia inunda cada nota, 
domina cada to, replega els senti- 
ments. 

Intenta fer-ho i, fins i tot, amb 
sort, podreu aprendre anglès. De 
debò. Us ho diu aquest que us 


— Aschmunadai 

Tots els éssers, tots els esdeveni- 
ments de la teva vida, estan aquí 
perquè tu els has convocat . De tu 
depèn el que resolguis fer amb ells. 


Richard Bach, il·lusions 


Un dia, no fa gaire temps, un com- 
pany meu llegia un llibre anomenat 
Mujeres. El nom de l'autor era tan 
estrany que ni m'hi vaig fixar. Però 
en començar la lectura d'aquell lli- 
bre, quan el meu amic me'l va dei- 
xar, una nova sensació va omplir el 
meu cervell. No podia deixar de 
llegir i vaig acabar-lo en una sola nit. 
Després, com sempre faig, vaig in- 
tentar plasmar amb paraules el que 
bullia dins el meu cap. I no vaig po- 
der! Em va ser completament impos- 
sible! I ara, quan ja porto cinc lli- 
bres llegits d'aquest' autor, encara 
em resulta inimaginable poder des- 
criure'l. 

Charles Henry Bukowski Chinaski, 
Bukowski Charles Chinaski Henry, 
Chinaski Henry Charles Bukowski, 
"tanto monta, monta tanto". 

L'un escriu, l'altre és el prota- 
gonista autobiogràfic. 

L'un diuen que és masclista i 
pornogràfic, l'altre és conegut com 
el gran frustrat alcohòlic. 

Un va néixer l'any 1920. L'altre... 
exactament en al mateix moment. 
Qui pot diferenciar-los? 

Charles Bukowski, un dels millors 
escriptors nord—americans del mo- 
ment. 

SINGLES I MAXIS 


El seu nou mini-LP, Una Dècima de 
Segundo, n'és tota una mostra. Pe- 
ces com Pa gas Caro Mi Humor o 
la que dóna el títol al LP acrediten 
la vàlua d'un grup. Tota una garan- 
tia. Però, en fi, sembla que torna a 
sortir el sol. El rellotge s'ha cansat i 
la làmpara l'ha substituít. A fora, 
els cotxes... The Cars és un grup 
que posseeix l'estranya qualitat de 
saber fusionar la senzillesa del rock 
americà amb la frescor del pop més 
britànic. El resultat final té el sabor 
d'un cocktail combinat al punt. El 
seu últim LP Herbeat City segueix 
la mateixa recepta. Qüestió de gus- 
tos. I com que de gustos no hi ha 


Marxant dos Alphavilles! El pri- 
mer ens canta un tema popero, 
dinàmic i irresistible: Big in Japan. 
Es diuen Alphaville i vénen de ter- 
res llunyanes. El segon, cronolò- 
gicament primer, també es diu Al- 
phaville, però ens vénen de més a 
prop. Ells són de l'estat espanyol i 
el seu tema s'anomena De Màsca- 
ras y Enigmas, una peça impeca- 
ble, serena i suggestiva. Per acabar, 
una reedició. Los llega les han reedi- 
tat el seu antic maxi que inclou Eu- 
ropa Ha Muerto. Junt amb el maxi, 
també s'ha reeditat el seu primer LP. 
Temes com La Casa del Misterio no 
es poden deixar perdre. I me'n vaig, 
que plou fort i se'm mullaran els 
Gremlins. Punt i final. 


Es possible que tingueu ganes de 
comprar algun LP, també és pos- 
sible que no en tingueu cap ganes. 
Sí, això és el més possible. Recoma- 
nar discs és cada cop menys reco- 
manable. En fi, malgrat tot, co- 
mencem de nou. Qui sap? Potser 
alguna àvia m'ho agrairà a l'hora de 
comprar un LP al seu nét. 

I comencem parlant d'Echo and 
the Bunnymen. Ara fa uns anys, 
aquest era un grup que, amb d'al- 
tres com Bauhaus, The Cure, The 
Psychodelic Furs, etc, es mantenia 
en una línia subterrània, per sota de 
la lluentor de les modes passatgeres. 
Ara, degut al desmembrament d'a- 
questes modes, tots aquest conjunts 
han anat sortint a la llum. No po- 
dem parlar, evidentment, de grups 
estreHa, però sí podem dir que en- 
tre tots ells, Echo and the Bunnymen 
han sobresortit amb una especial 
lluíssor. El seu darrer LP, Ocean 
Rains, és un treball molt ben acabat 
on el grup enllaça l'antigà psycode- 
lia pop, les guitarres acústiques i els 
temes melòdics. Vells sons per a 
noves idees. Un d'aquells grups que, 
diuen, és imprescindible. Ja ho sa- 
beu. I de les espinoses cavernes del 
nou pop, ens traslladem a uns pa- 
ratges molt més assolellats. Un sol 
lúcid i tebi ens serveix de marc per 
a anunciar The Smiths. El primer 
LP d'aquest grup ha estat, aquesta 
temporada, una autèntica sorpresa. 
El seu és un pop tou, lànguid, sen- 
zill, melòdic, però, sobretot, emotiu. 
Aquest primer treball, anomenat 
senzillament The Smiths, ha de- 
sempolsegat el bagul de la mú- 
sica pop per excel·lència. Música 
sensible per a després de la dutxa. 

I més música per a un dia assolellat, 
encara que amb risc de tempesta. 
Algú digué de Nacha Pop que, quan 
existeix un grup com aquest, és que 
alguna cosa funciona bé. Ells ho de- 
mostren disc a disc. Nacha Pop no 
ha estat mai un grup d'èxits fulgu- 
rants, però ha sabut mantenir-se 
any darrera any amb un pop vi- 
brant, fresc i convincent com pocs. 


Soft Celi, Last Night In Sodoma 
In Memòria m 

res escrit, Soft Celi agafen les male- 
tes i ens deixen. Bé, ara toca dir allò 
que el seu nou treball serà el seu LP 
pòstum, doncs bé, ho dic: el seu 
nou treball serà el seu LP pòstum. 
This Last Night In Sodoma és una 
mostra més del so soul-barroc 
històricament tecnificat caracterís- 
tic del grup. Soft Celi han estat uns 
mestres en exprémer les màquines 
fins a fer-les delirar. Els seus temes, 
lleugers, obssessius o excitants, han 
passat a formar part de la història 
de la música pop contemporània. 
Més d'un electrodomèstic sentirà la 
seva separació. Ja plou. 




David Stardust 



26 TRENC D’ALBA 


Zodíac nA ‘nn&txHtr·HiL&v 


ItP 


? 

mercori 


VERGE 


signe de TERRA 

22 d'Agost- 22 Setembre 


Si hi ha algú que respongui a la 
imatge representativa del sentit 
pràctic, aquest "algú" ha de ser del 
signe de Verge, El tenen fortament 
arrelat i els condiciona en tot allò 
que pensen, diuen i fan; els seus 
actes i treball es veuran reflectits 
per auqesta característica, a part 
que els farà inconfusibles. En conse- 
qüència, els atorga una mentalitat 
planera, directa i, a pragmàtics, nin- 
gú no els passa la mà per la cara. No 
gasten gaires energies en somnis ni 
sospiren gaire per heroïcitats o an- 
hels mai no abastats, la qual cosa és 
massa intangible pel que a ells els 
interessa. Creuen en allò que veuen, 
viuen i tenen al davant. Les abstrac- 
cions i les irrealitats no són fetes 
per als Verge. Valoren molt la in- 
tel·ligència manifestada en tots els 
camps i avorreixen els esgarips pas- 
sionals i les hemorràgies d'afecte; 
són més cerebrals que emotius, en- 
cara que els seus sentiments són in- 
tensos, veritables, profunds. Els 
Verge s'han fet impopulars per la 
seva acusada tendència critiquejado- 
ra; la impopularitat els ve donada 
per la gent que ha rebut la garrota- 
da d'una de les crítiques "virgueres", 
però cal matisar; sense tenir la in- 
continència verbal dels Sagitari, als 
Verge, el que els passa és que no su- 
porten la barrueria de cap mena i, 
d'altra banda, cerquen en tot una 
mínima condició de qualitat. Tot i 
la seva virtuositat criticona, aquestes 
crítiques solen ser constructives, 
convertint-se en clars atacs o sa- 
getes si el destinatari, simplement, 
no els plau, encara que, curiosa- 
ment, tenen el do d'encertar en 
la martellada, perquè són sempre 
certers. El prototipus més depurat 
del Signe, serà seriós, un xic garrati- 
bat, auster, llest, detallista, humil... 
i també un estalviador de primera, 
si no forçosament amb els calers, sí 
amb tot una mica en general. Signe 
de Terra, ho evidencien amb un fer- 
renc i esmerçat voluntarisme quan 


se submergeixen en treballs del seu 
interès. Són uns primmirats, minu- 
ciosos, perfeccionistes i eficients, 
tot d'altíssima volada. . quan la fei- 
na els abelleix, és clar. Acostumen a 
pretendre, discretament, que se'ls 
reconegui, valori i agraeixi la feina 
fet; si no és així, s'empipen. Els 
Verge, malgrat la seva clara mentali- 
tat pràctica, planera i poc compli- 
cda, poden ser rancuniosos, i les 
rancúnies, d'eterna durada. Però, 
què més pot demanar-se? Van sem- 
pre al gra; són forts i pràctics; amb 
els requisits humans a punt i d'una 
ètica personal indiscutible. No pot 
dcmanar-se gaire més... 


PERSONALITATS VERGE: 

Greta Garbo, H,G, Wells, L. Tolstol, 
Elia Kazan, Luis E. Aute, Lafayette, 
Sofia Loren, M. Chevalier, Gòethe, 
Ingrid Bergman, Lauren Bacall, 
Ingres, Aleix Ferrater, Pablo Sal- 
gado. 


? 


BALANÇ* 

SIGNE D'AIRE 

23 de Setembre-22 Octubre 


Estan magistralment dotats per a 
fer i esbrinar qüestions de tota es- 
pècie i per v- l'escorcoll de planteja- 
ments que a tothom resultarien car- 
regosos o incòmodes, perquè en tro- 
ben sempre el requisit i la solució 
idònia. Són subsidiaris eterns de la 
discreció, la cautela i el sentit just 
de tot. Catedràtics en l'art de cali- 
brar situacions difícils, els seus con- 
sells són com l'oxígen vital que au- 
xilia afers i persones. Fets de i per 
a la diplomàcia, la seva presència no 
destaca, però la seva absència es fa 
insuportable quan se'ls ha conegut. 
Fanàtics practicants de l'harmonia, 
els Balança són gent molt reposada, 
sòbria, metòdica, gentil, discreta, 
treballadora, sociable, mesurada- 
ment simpàtica i molt, molt intel- 
ligents, cultivats en l'ambrosia del 
propi tarannà majestàticament aus- 
ter. No us donaran mai la raó tot i 
que la tingueu sense cap dubte; per 
a ells la "raó" total no existeix. Re- 
butgen els absolutismes i cerquen 
amb instint, amb obstinació i "ad 


eternum", el "punt mig" —l'equi- 
libri— en TOT. Aquesta perpè- 
tua recerca els confereix a ells 
mateixos e! caràcter tan indecís i 
fa les seves reaccions, a vegade , 
molt curioses per no dir exaspe- 
rants. Però hauríeu de comptar amb 
tots ells per a tota activitat: les co- 
ses aniran més lentes, però es faran 
millor. Són, parlant en to frívol, 
però no incert, la gent més formosa 
i ben fotuda de l'escala zodiacal. 
Gràcils, ( artístics i arrodonidament 
esculpits, de trets fesonòmics que 
són un bàlsam per a la mirada i de 
faccions regulars, endolcides i cor- 
rectes; la seva veu és un corrent in- 
tern que asserena, un cúmul de mati- 
sos de pauta igualada i ben timbra- 
da. Es inevitable fer esment del 
somriure dels Balança. Qui els co- 
negui, qui ho comprovi, qui ho 
llegeixi —en parlen els estudiosos del 
tema astrològic— sabrà que el seu 
somriure enllumena l'ambient més 
fosc, volatilitza ires ferotges i escam- 
pa boires. Quan un Balança somriu, 
les ganes de viure creixen i el món 
és més agradable. (Si patentessin el 
somriure i n'explotessin el monopo- 
li, l'existència humana seria una altra 
cosa, senyors.) Llàstima, però, que 
per moure un peu hagin de demanar 
permís a l'altre. Llàstima que es dei- 
xin matar abans de dir un "no" 
auan caldria. Llàstima que, mentre 
sospesen, mesuren i temptegen, l'o- 
casió ja hagi passat. Llàstima que si- 
guin tan caga-dubtes i tan poc enrao- 
nadors i tan esfereídorament inde- 
cisos. Llàstima o sort que així 
sigui, ja que, de no ser-ho, serien 

la perfecció que camina. 

Personalitats Balança: 

Gandhi, John Lennon, Nietzsche, 
Sarah Bernhart, Liszt, Graham 
Greene, B. Bardot, Àngela Molina, 
Truman Capote, Ramon Muntaner, 
Marcello Mastroiani, Oscar Wilde, 
Charlie Brown, Teresa Tarabal, 
Manel Gómez. 

SIGNESTLANTES I FLORS 

Aries: Roman í— Taure: Rosa - Bes- 
sons: Orenga- Càncer: Lilàs — Lleó: 
Encens — Verge: Jacint - Balança: 
Gardènia — Escorpió; Xipell — Sa- 
gitari : Violeta — Capricorn : Oxalis - 
Aquari: Falguera - Peixos: Giicina. 

M. Àngels López 

A ver si encontrais en esta sopa de letras interestelar los nombres 
de estos ocho astros: 


VENUS 

TIERRA 

LUNA 

URANO 


^ SATURNO 
^ JUPITER 


y Tots som aficio- 
nats: en la nostra 
gfjgr·, curta vida no tenim 
Slp 5 temps per a aftra 
cosa. 

Chartie Chaplin 

No he conegut gaí- 
rebé mai cap mate- 
màtic que es trobés 
en condicions de 
' treure conclusions 
Jp raonables. 

--J7 

Plató í 


5 6 7 8 9 10 


MERCURIO 

MARTE 


HORIZONTALES: 

(1) Forzudo personaje comedor de 
espinacas y enamorado de Oli- 
via.— Marca electrodomèstica. — 

(2) Mujeres que se dedican a la 
labranza.— (3) En catalàn, hueso.— 
Sulfúrico o nítrico, però brutote.— 
(4) Tercera nota musical.— Los fen- 
den en los estancos.— (5) Os- 
mio.— Por favor, insertad en las ca- 
si I las: ORIL.— Negación.— (6) Fós- 
foro. — Población sevillana.— (7) 
Cincuenta màs veinte mas trein- 
ta.— Plantigrado peludo.— En los 
coches de Jaén. — (8) Famoso Papà 
navideno. — Así la llamaba Marco 
Antonio. — (9) Chimpancé. — Opera 
de Giuseppe Verdi.— (10) Escritora 
anglosajona amiga de H. Miller, 
con Diario personal muy interesan- 
te (una palabra).— 

VERTICALES: 

(1) Persona pelma; también, metal 
muy pesado.— Carbono.— Mil. — 

(2) Vegetación y agua en el desier- 
to.— H i ja de Cadmio.— (3) Plo- 
mo.— Mujer que trabaja de peón.— 
Musa de la Poesia Elegíaca.— Gas 





que forma parte del aire.— (5) 
Caiman americano.— Cincuenta.— 
Vocal.— (6) Inmueble.— Uno.— (7) 
Mujeres víctimas de un harén.— (8) 
En catalàn, pitorro del botijo.— 
Expresión muy utilizada y que no 
llega a ser un taco. — (9) Compahe- 
ra del ratón.— Seguido de «torial», 
la palabra ésta tiene un sentido.— 
(10) Flombre usesionado.— En ca- 
talàn, nombre de apòstol.— 

FARMACIA 

CENTRO 

DE 

ESPECIFICOS 


av. madrid. 222 - vallespir. 103 tel .339 63 32 



fórmulas 

magistrales 

analisis 


oxigeno 

ortopèdia 

gçupos 
sanguineos 

- 08014 barcelona 


ESCOLA 


CAR 


consell de cent, 19 

metro: HOSTAFRANCS (linial) - bus: 56- 57 

AUTOESCOLA 


08014 


• barcelona telr 223-71-23 

CAIXA DE 
BARCELONA 


08014 BARCELONA 

Sants - Sants 65—69 - tlf. 421 .35.1 1 
Plaça del Centre - Av Madrid 21 7 i Vallespir 1 13 
Hostafrancs- Consell de Cent 11 - tlf. 243.55.03 
La Bordeta - Badai 90-92 - tlf. 331 .26.47 
Gayarre - Gayarre 1 5-1 7 - tlf. 422.35.7 2 
Olzinelles - Olzinelles, 1 0-1 2 - tlf. 422.36.27 
Sant Medir - Constitució 40 - tlf. 421 .30.1 0 


08028 BARCELONA 

Badal - Carretera de Sants 295-297 

Av. de Madrid - Av. de Madrid 9 - tlf. 333.1 8.1 6 

Sugrufíes - Sant Federic 1-3 - tlf. 422.39.72 

Santa Tecla - Av. Madrid 92 - tlf. 339.83.1 4 

Can Mantega - Violant d'Hongria 1 00 - tlf. 339.44.2c 

Galileo - Galileo 54-58 - tlf. 330.51 .04 



